**Шәкәрім Құдайбердіұлы ұлы Абайдың шәкірті!**

****

XIX ғасырдың екінші жартысында қазақ, елінің қоғамдық өміріне, мәдениеті мен өнерінде, ұлттық әдебиетінде аса игі жаңғырулар бой көрсетті десек, бұл тұстағы ұлы Абай бастаған жаңашыл бағыттағы реалистік әдебиеттің даму қарқыны айрықша болды. Халқымыздың аса көрнекті ақындарының бірі Шәкәрім Құдайбердіұлы да, міне, осынау өркенді ортада өсіп, ержетті. Ол 1858 жылы ескіше жыл санау бойынша 11 шілдеде қазіргі Семей облысының Абай ауданында дүниеге келді. Әкесі - Құдайберді -Абайдың ағасы, Құнанбайдың Күңке атты бәйбішесінен туған. Биыл озық ойлы Абайдың шәкірті Шәкәрімнің туғанына 165 жыл толып отыр. Осы бағытта «Ұстаздан шәкірт озар» - дегендей өзімде ұстазымнан тәлім-тәрбие алып, білім мен рухани азық алып ұстазымнан озған ол бір жетістік деп білемін. Ұстазымның озық ойлы, белсенді үздік оқушылары аз емес. Сонау аталарымыз - Абайдың маңайына шоғырланған талантты жастар туралы айта келіп Мұхтар Әуезов атамыз былай деп жазады: "... Ондай ақын төртеу. Оның екеуі Ақылбай, Мағауия - Абайдың өз балалары, мұның екеуі де 1904 жылы Абай өлген жылы өлген. Қалған екеуі Көкбай, Шәкәрім. Осы төрт ақын Абайдың толық мағыналы шәкірттері" болатын. Шындығында да Шәкәрім Абайдың ең талантты шәкірттерінің бірі, әрі ең мол мұра қалдырған шәкірті. Шәкірттің басты міндеті – алған білімі мен рухани азығын ұстаздың еңбегін еш кетпейтіндей дәрежеде бағалай білуі болып табылады. Еш кетпеген еңбек қашанда құнды әрі жетістікке жететіні анық. Түбінде осы баладан бірдеңе шығады дейтін халқымыз, сол баланы бастан деген қағидатпен ойына үңіле қарап біліп танығанынан шығар, дәл осы шәкірт ұзтазының жолын жалғар алтын көпір екенін астарлап айқындаған.

Абай шәкірттерінің қай-қайсысы да ұлы ұстазының басқан ізін қайталамай, өнер көгінде өздерінше соқпақ салуға ұмтылды. Абай өз шәкірттерінің өлеңдерін үнемі қадағалап отырған. Өзі тақырып беріп жаздырғандары да аз емес. Ұлы ақын жастардың туындыларына сын көзбен қарап, бағыт-бағдар беріп отырған.

Шәкәрімнің ақындық жолын айқындап берген де, міне, осындай ұлы мектеп, Абайдың ақындық дәстүрі болды. Шәкәрімнің терең мағыналы шығармашыл мұрасының өн бойынан Абайдың реалистік сарыны, көркемдік, эстетикалық танымының әсері үнемі белгі беріп отырады. Арнайы оқу орындарында оқып білім алмаса да, өз бетінше іздене жүріп және Абай ағасының басшылығымен жан сарайын байытқан Шәкәрім өз заманында қазақ арасындағы, кала берді, бүкіл Түркістан өлкесіндегі аса білімдар, ойшыл адамдардың бірі атанады. Араб, парсы, түрік тілін білді, орыс тіліне жетік болды. Шәкәрімнің шәкірт бола білген Абайдан алған ілімі мен білімі, тәрбиесі мен нақыл сөздерінің майын тамызған астарлы сөздері қарап қып отырып ойға терең ой қосады. Мейірім, ынсап, әділет, адал еңбек, таза жүрек, тату дос – өміріңде өкіндірмес қасиеттер осылар деп те айтқан нақыл сөздері жадымызда мәңгі сақталуы керек. Ақыл – өлшеусіз жарық нұр – деп ақылың қашанда қиындықтан алып шығатыны рас.

Шәкәрім Батыс пен Шығыс елдерінің әдебиетіне көз жіберді. Пушкин мен Толстойды, бертінде Некрасовты ұстаз тұтты. Ол Шығыс әдебиетінен Қожа Хафиз, Науаи, Физулиді жоғары бағалады. Ол «Дубровский» аудармасының алғы сөзінде былай деп жазған:

Айтқан сөзі ауруға ем, жанға құмар,

Тауып айтқыш тәтті тіл, сайраушылар.

Байрон, Пушкин, Лермонтов, Некрасов,

Қожа Хафиз, Науаи Физули бар. – деп Пушкин мен Толстойды Абай қандай сүйсе, Шәкәрім де сондай сүйеді. Шәкірт бола білу де бір бақыт дегені, ол Абайдың шәкірті болғанына қашанда қарыздар, әкесінің орнын білдірмей өмірге жетелеген ұстазы болған ұлы тұлға еді. Әрбір бала үшін шәкірттің арманы – ұстаздың мәртебесі мен абыройына, атына сөз келтірмеуінде емес пе?!

Мен өз ұстазымның жолын жалғар алғыр шәкірті бола білсем, мен үшін ұстазымның сенімін ақтау болып табылады. Болашаққа жол бастау, нық қадам басу осы ұстазымның арқасы деп білемін. Ұстаздың жолы қашан да тура бағыттаушы жол. Осыған орай Шәкәрімнің 165 жылдығын сыныпта оқушылар арасында оның әңгімелері мен нақыл сөздеріне арналған арнайы сыныптан тыс сабақтар өттік. Сабақ барысында Шәкәрімнің өлеңдерін жатқа айтып, поэмаларының аттарын біліп, нақыл сөздерін де жатқа айта білдік. Ұстаздан озған озық ойшыл ол – шәкірт. Шәкірт болу да бір мәртебе!

# Адамдық борышың

Адамдық борышың –  
Халқыңа еңбек қыл.  
Ақ жолдан айнымай  
Ар сақта, оны бiл.  
Талаптан да бiлiм мен өнер үйрен,  
Бiлiмсiз,  
Өнерсiз,  
Болады ақыл тұл.  
Мақтанға салынба  
Мансаптың тағы үшiн.  
Нәпсiңе билетпе  
Басыңның бағы үшiн.  
Өмiрiңдi сарп қыл өлгенiңше,  
Жоба тап,  
Жол көрсет,  
Келешек қамы үшiн.  
Қайтадан қайрылып  
Қауымға келмейсiң.  
Барыңды,  
Нәрiңдi  
Тiрлiкте бергейсiң.  
Ғибрат алар артыңа iз қалдырсаң –  
Шын бақыт‚  
Осыны ұқ,  
Мәңгiлiк өлмейсiң!-деп мына өлеңін оқып мәңгі бақыт екенін түсіндім.